malaki, maluwang, may dalawang patong na entresuelo na may magagarang salang bakal, wariy isang paaralan sa mga unang oras ng umaga at isang hinalong linugaw magmula naman sa ika sampu. sa mga oras ng paglilibang ng mga nangungupahan, mula sa pagpasok sa maluwang na silong hanggan sa itaas ng kabahayan, ay walang humpay ang tawanan, ang kaguluhan at ang galawan. may mga binatang damit pangbahay na naglalaro ng sipa, nangagsasanay sa pagpapalakas sa pamagitan ng mga trapesiong gawa lamang nila; sa hagdanan ay nagpapamook ang walo siyam na ang mga sandata ay mga tungkod, mga sibat, mga kalawit at silo, ngunit ang mga lumulusob at nilulusob ay karaniwan nang hindi nagkakasakitan; ang mga palo ay tumatama sa likod ng insik na nagbibili ng kaniyang tindang mga kakanin at nakasisirang kalamay, sa tabi ng hagdan. nalilibid siya ng maraming bata, binabatak ang kaniyang buhok na kalag nat gusot, inaagawan siya ng isang kalamay, tinatawaran sa halaga, at ginagawan ng ibat ibang kabuktutan.